``Pilota a la platja´´
23 agost 2019

## \`\`Pilota a la platja´´23 agost 2019Última actualització: 14 juliol 2025

![](../gestion/img/-MG-1202.jpg)  
  

El **Regidor de Turisme Vicent Mascarell**, junt amb l’empresari de pilota **Emilio Peris “El Zurdo”,** han presentat aquest matí en roda de premsa la primera edició de ‘Pilota a la platja’, que se celebrarà el pròxim dimecres 28 d'agost en l'Avinguda de la Pau (platja Varadero).  
  
S'hi han preparat una sèrie d'activitats que començaran a les 16:30h amb l'arribada dels jugadors al recinte i continuarà amb una partida professional dels juvenils. A partir de les 17:00h hi hauran jocs per als xiquets, exhibicions de com es preparen els jugadors i signatures de postals per part dels professionals.   
  
Les quatre primeres classificades del campionat autonòmic de la categoria infantil també seran protagonistes d'aquest esdeveniment i disputaran una partida de ‘pilota’ a les 18:00h. Una vegada acabada, es realitzarà un sorteig de material professional de pilota per a tots els participants de la jornada. A acabar, es jugarà l'última partida professional.

  
Totes les activitats es duran a terme en tres pistes diferents: una professional de competició i altres dues preparades per a portar els jocs, que seran guiats per professors de pilota.

  
L'esdeveniment té com a principal objectiu promocionar l'esport, difondre'l i donar-lo a conéixer. _“Volem fer una jornada diferent pel fet que, com podem arribar a tots els turistes, volem fer-los partícips del que és el joc”,_ ha assegurat Peris.

  
Finalment, **Mascarell** ha donat les gràcies a ‘El Zurdo’ per la seua col·laboració i implicació i ha insistit que, aquesta iniciativa “_és una combinació inèdita a la nostra ciutat. Intentem portar el nostre esport autòcton a la platja de Gandia per a ficar-lo en valor”._

[Twittear](https://twitter.com/share)